
Ibayong inaarmasan ng US 
ang rehimeng Arroyo 


militarismo ng rehimeng Macapagal-Arroyo. Sa 

pamamagitan ng 5357 milyong kabuuang halaga 
ng ayudang militar na ipinangakong ibibigay ng gub- 
yernong US, nais nitong lalo pang paigtingin ng reak- 
syunaryong rehimen ang todong digma sa Mindanao, 
Mindoro, at iba pang bahagi ng bansa. 

Sa pagdalaw nitong Mayo ni Gloria Arroyo 
sa kanyang among si Presidente George W. 
Bush ng US, tumanggap siya ng regalo 
para sa kanyang walang pasubaling pag- 
kapapet sa imperyalismong US. Nag- 
pahayag ng lubos na kagalakan si 
Bush sa todo-todong pagsuporta 
ni Arroyo sa “pandaigdigang ge- 
rang anti-terorista” at sa pagsa- 
lakay at pagsaklot ng US sa 
Iraq. Pinalakpakan din ni Bush 
ang deklarasyon ni Arroyo 
ng pagsusulong ng todong 
digma sa Pilipinas laban 
sa mga rebolusyonar- 
yong kilusang pinamu- 
munuan ng PKP at MILF. 

Bilang pabuya sa 
kanyang napakatapat 
na tuta, tinagurian 
ni Bush na isa na 
umanong mayor na 
alyado ng US sa 
labas ng North At- 
lantic Treaty Organization ang Pilipinas sa Asia- 

Pacific, kahanay ng Japan at Australia. Dinagdagan 
din ni Bush ang mga instrumento ng panunupil ng 
gubyernong Arroyo. Ito na ang pinakamalaking limos 
na natanggap ng sinumang papet na presidente mula 
nang patalsikin ang mga base militar ng US noong 
1992. 

Aabot sa 547 milyon ang subsidyo ng gubyernong 
Bush sa rehimeng Arroyo para sa paglulunsad ng Bali- 
katan 03-1 sa Sulu ngayong Hunyo o Hulyo. Dalawang 
milyong dolyar (52 milyon) naman ang nakalaan sa 
“rehabilitasyon ng Sulu,” o ang sangkap na pansaywar 
pagkatapos manalasa ang mga tropa ng US at AFP 
sa lalawigan. 

Dagdag pa rin sa arsenal ng panunupil na inire- 
galo ni Bush ang 15,000 ripleng M16, bu- 
kod pa sa 15,000 nauna nang 
ipinadala noong Abril; 530 
milyon para sa pagsasanay 
at pag-aarmas ng mga 
light reaction company, light 
reaction battalion at SEALS 
(mga tropang kumando) 
ng Philippine Navy: 33 he- 
likopter na pangkombat, 
perang pangkumpuni sa 
mga ito at sa mga ero- 
plano, trak at barkong 
panggerang dati 
nang ipinanga- 
ko ng US: at 
$10 milyon 
para sa mga 

pagsasanay at kagamitan sa “gera 
kontra-terorismo”--ibig sabihin, 
sa paniniktik at panunupil sa mga 
lumalaban sa estado. 

Walang ibang pakay ang ga- 
yong ayuda kundi bigyan ng dag- 
dag na kakayahan ang rehimeng 
Arroyo para maglunsad ng mababa- 
ngis na operasyong militar na kina- 
tatangian ng walang habas na 
pambobomba, panganganyon at 
pag-atake sa mamamayan laluna sa 
kanayunan. Mangangahulugan ito 
ng pagpapatindi sa pananalbeyds 
sa mga lider at aktibistang masa, 
at paniniktik at panunupil sa mga 
militanteng organisasyon. 

Noong bisperas ng pagtungo 
niya sa US, ibinando ni Arroyo ang 
utos niyang bombahin at kanyunin 
ang mga lugar na pinaghihinalaang 
binabasehan ng Moro Islamic Libe- 
ration Front (MILF) sa Mindanao. 
Sampung araw na binugbog ng ma- 
lawakang operasyong militar ang 
apat na prubinsya sa Mindanao, na 
nagbunsod ng sapilitang paglikas 
ng mahigit 400,000 sibilyan. Mahi- 
git 60 sa mga nagsilikas ang na- 
ngamatay sa masisikip at maruru- 
ming evacuation center, karamihan 
mga bata. 

Buong galak namang tinutupad 

Ang Ang Bayan ay inilalabas sa 
wikang Pilipino, Bisaya, Iloko, Hili- 


Ig 
FA 


ng papet na si Arroyo ang lahat ng 
iniuutos ng kanyang amo dahil na- 
kuha rin niya ang pinakaaasam na 
basbas para magpatuloy sa poder. 
Pinakahuli sa mga hakbang niya 
ang pakikipagkasundo sa gubyerno 
ng US noong Mayo 13 na hindi ipa- 
iilalim ng Pilipinas ang sinumang 
Amerikano sa pag-uusig ng Inter- 
national Criminal Court. 

Paborable para sa US na mana- 
tili si Arroyo sa poder upang 
tuluy-tuloy na mapatindi ang ar- 
madong panghihimasok ng US sa 
Pilipinas. 

Anumang araw ay maaaring 
ideklara na ni Arroyo na “nagbago 
na ang kanyang pasya,” na “hindi 
niya matatalikuran ang hamon ng 
panahon” o ang “tawag ng tungku- 
lin,” at siya'y tatakbo na sa pagka- 

Walang ibang pakay ang gayong 
ayuda kundi bigyan ng dagdag na 
kakayahan ang rehimeng Arroyo 
para maglunsad ng mababangis na 
operasyong militar na 
kinatatangian ng walang habas na 
pambobomba, panganganyon at 
pag-atake sa mamamayan laluna 
sa kanayunan. 


presidente sa 2004. Gayunman, 
inihahanda rin ng US si Defense 
Sec. Angelo Reyes bilang reserbang 
kabayo sakaling wala na talagang 
pag-asang maipanalo si Arroyo sa 
eleksyon. 

Maling-mali sina Arroyo at 
Bush sa pag-aakalang masusupil 
ang paglaban ng mamamayan at 
rebolusyonaryong kilusan sa pama- 
magitan ng dagdag na bala't baril. 
Hinding-hindi natatakot ang Ba- 
gong Hukbong Bayan sa pagtang- 
gap ng AFP ng mas maraming ar- 
mas mula sa US. Marami sa mga ito 
ay tiyak na mapapasakamay din ng 
mga Pulang mandirigma sa pama- 
magitan ng mga ilulunsad na takti- 
kal na opensiba laban sa mga pa- 
sistang tropa. 

Nagkakamali rin sila kung ina- 
akala nilang mapapawi sa isipan ng 
sambayanan ang malalang pampu- 
litika at sosyo-ekonomikong krisis 
sa pamamagitan ng mumong “ayu- 
dang pangkaunlaran.” Ibayo pa 
ngang pinag-aalab ng teroristang 
kampanya ng US at ng rehimen ang 

gaynon, Waray at Ingles. 

Maaari itong i-download mula sa 
Philippine Revolution Web Central na 
matatagpuan sa: 

www.philippinerevolution.org 

Tumatanggap ang Ang Bayan ng 
mga kontribusyon sa anyo ng mga 
artikulo at balita. Hinihikayat din ang 
mga mambabasa na magpaabot ng 
mga puna at rekomendasyon sa ikau- 
unlad ng ating pahayagan. Maaabot 
kami sa pamamagitan ng email sa: 

angbayan@yahoo.com 


Ang Ang Bayan ay inilalathala dalawang beses bawat buwan 
ng Komite Sentral ng Partido Komunista ng Pilipinas 

gera sibil sa Pilipinas at ang patri- 
yotikong diwa ng malawak na masa 
ng sambayanan. 

Walang anumang mapapala si 
Gloria Arroyo sa kanyang kahiya- 
hiyang pangangayupapa sa among 
imperyalista kundi ang pagtatakwil 
sa kanya ng mamamayan at ang 
paglalagay sa kanya sa di mapasu- 
subaliang lugar bilang isa sa pina- 
kamasasahol na tuta ng imperyalis- 
mong US sa kasaysayan ng papet 
na republika. AB] 


Mas malaking palagiang 
presensyang militar, 
itinutulak ng US 


iin ngayon ng US ang palakihin pang lalo ang presen- [: 
D=- ng mga tropa nito sa Southeast Asia at ilan pang 

rehiyon at palakasin ang kakayahan nilang maging maki- | 
los at mas mabilis na magpalipat-lipat mula sa kasalukuyan 
nitong mga base militar. Ito ang sinabi ni Deputy Defense Sec. 
Paul Wolfowitz ng US sa pagtatapos ng Asian Security Conference 
na idinaos sa Singapore nitong Mayo 31. 


Ayon kay Wolfowitz, isinasaga- 
wa ngayon ng US ang “masusing 
pagtatasa at pagrereorganisa” ng 
kasalukuyang latag ng mga pwer- 
sang militar nito, laluna sa South- 
east Asia. 

Sa kanilang pagtatasa, kulang 
ang presensya ng militar ng US sa 
rehiyon. Tanging ang mga tropang 
Amerikano sa Mindanao ang litaw 
na presensyang militar ng US sa re- 
hiyon ngayon. Ang iba pang pwer- 
sa nito ay nakabase sa Northeast 
Asia (Japan at South Korea) at 
pawang nakaumang sa North Korea. 
Mula nang mapatalsik ang dala- 
wang base militar ng US sa Pilipi- 
nas, nagpakasapat na ang US sa 
pagmamantine ng mga barkong 
pandigma sa karagatan ng Asia- 
Pacific bilang garantiyang panse- 
guridad at paraan ng mabilisang 
pagpapakat ng mga tropa nito sa 
rehiyon. 

Pinaplano ng US na patatagin 
ang presensya nito sa Southeast 
Asia sa pamamagitan ng paglalatag 
ng malawak na lambat ng maliliit 
na taktikal na baseng tinatawag ni- 
tong deployment bases o forward 
operating bases. Planong itayo ang 
mga ito sa Pilipinas, Vietnam, Sin- 
gapore, Malaysia at Australia. Sa 
partikular, balak umano ng US na 
magbase ng mga tropang panlupa 
sa Pilipinas at tropang nabal sa 
Vietnam. May plano rin ang US na 
bawasan ang  20,000-kataong 

pwersa sa base militar nito sa 
Okinawa, Japan at ilipat ang i 
marami mula rito sa itata- 
yong forward operating base 
sa Pilipinas. 

Kinumpirma naman ng upisina 
ng Defense Minister ng Australia na 
ipinaabot na ng US ang plano ni- 
tong pasaklawin at patatagin ang 
presensyang militar sa kanilang 
bansa. Sa partikular, hinihiling ng 
US ang pagbabase ng mga eropla- 
nong pandigma at ng 5,000 tro- 
pang Marines sa Australia. Sa kasa- 
lukuyan, may ilan nang eroplanong 
pandigma at tropang panlupang 
nakikisukob sa mga base militar ng 
Australia. 

Dati nang masaklaw na tinala- 
kay ang paksang ito sa dokumen- 
tong “Rebuilding America's Defen- 
ses” na ipinagawa noong Setyem- 
bre 2000 nina ngayo'y Bise Pres. 
Richard Cheney, Defense Sec. Do- 
nald Rumsfeld at iba pang susing 
upisyal ng US. Kamakailan ay ini- 
lathala ang dokumento sa dyaryong 
Sunday Herald sa US sa harap ng 
mga redispusisyon ng tropang mili- 
tar na binabalak ng US. 

Hindi na rin umano sasapat ang 
pagpapalakas lamang ng kasaluku- 
yang presensyang nabal sa karaga- 
tan ng Asia-Pacific o ang pagsan- 
dig sa kasalukuyang tropang mili- 
tar na nakaistasyon sa rehiyon. 
Para sa mga layuning militar at 
pampulitika, marapat umanong 


mag-istasyon ng pwersang panlupa 
at panghimpapawid na mataas ang 
kakayahang maging makilos (rapid- 
ly mobile) partikular sa Southeast 
Asia. 

Ang mga pwersang ito ay mag- 
sisilbing suplementaryo o pansu- 
porta sa mga tropang permanen- 
teng nakaistasyon sa Japan at 
Korea. Ayon din sa dokumento, ki- 
nakailangang hindi bababa sa 
lakas-brigada o lakas-rehimyento 
ang nakaistasyon sa naturang mga 
taktikal na base sa anumang pana- 
hon upang “epektibong makapag- 
sagawa ng mga tradisyunal na ope- 
rasyong panlupa habang pinanana- 
tiling mataas ang kakayahang ma- 
ging makilos ng naturang mga 
pwersa.” 

Ang itatayong deployment bases 
o forward operating bases ay magsi- 
silbi ring pusisyunan ng mga kaga- 
mitang pandigma. 

Hindi kinakailangang magsimu- 
la sa wala ang paglalatag ng ga- 
yong mga taktikal na base. Ayon sa 
dokumento, maaaring makisukob 
na lamang ang US sa nakatayo 
nang mga base militar ng bansang 
hihimpilan (o host country), na 
“pauunlarin” na lamang. Ipababali- 

kat ng US sa host country 
ang aktwal na “pagpapaun- 
lad” at iba pang maliliit na 
gastusin sa pagtatayo ng 
base. Upang ibayo pang 
makatipid, gagamitin ng US 
ang armadong pwersa ng 
host country upang imanti- 
ne ang naturang mga base. Ang anumang karagdagang 
gastos para sa gayong pag-aayos ay maaaring ituring 
na bahagi ng “ayudang panseguridad” sa naturang 
bansa. Sa gayon, kaagad, madali at matipid na maita- 
tayo ang mga taktikal na base. 

Sinabi rin sa dokumento na bagamat sa simula ay 
magsisilbing pansuporta lamang ang deployment 
bases, maaari pang palawakin at pasaklawin ng US 
ang mga ito batay sa pangangailangan. Kumpara sa 
mga permanenteng base, mas katanggap-tanggap din 


Bagamat sa simula ay magsisilbing 
pansuporta lamang ang mga deployment 
bases, maaari pang palawakin at 
pasaklawin ng US ang mga ito batay sa 
pangangailangan. 


ilang nag-aalangang alyado 
ng US. 

Sa Pilipinas, kahit hindi 
pa naipatatanggal ng US 
ang mga prubisyon sa kons- 
titusyong nagbabawal sa 
mga dayuhang base militar 
at armas nukleyar, ang ga- 
yong mga taktikal na base ay kasalukuyang madulas 
nang maitatayo sa pamamagitan ng mga umiiral na 
kasunduan, tulad ng Mutual Defense Treaty, Military 
Assistance Pact, Mutual Logistics Support Agreement 
at Visiting Forces Agreement. Gayunman, itinutulak pa 
rin ng US ang pagbabago sa konstitusyon ng Pilipinas 
upang higit pa itong lumuwag para sa anupamang po- 
sibilidad na magtatag ng mga pirmeng base militar sa 
bansa sa hinaharap. Sa gayo'y mahahawan ang daan 
para sa mas malawakan, mas matindi at mas tahasang 


ang gayong pleksibleng klase ng mga base laluna sa 


Sa kabila ng tigil-putukan 


Patuloy ang atake ng AFP 


sa MILF 


Arroyo ang deklarasyon ng Moro Islamic Liberation Front (MILF) ng 


Tana tinanggihan at patuloy na binabalewala ng rehimeng 


10 araw na tigil-putukan mula Hunyo 2 upang mabigyang-daan ang 
muling pagbubukas ng usapang pangkapayapaan sa pagitan nito at ng 
Gubyerno ng Republika ng Pilipinas (GRP). 


Sa halip, iniutos ni Arroyo sa 
AFP na pag-ibayuhin pa ang mga 
atake laban sa MILF. Pinipilit din ni 
Arroyo ang MILF na pumirma sa 
isang “pinal na kasunduang pang- 
kapayapaan” na nagtatakda ng 
pagsuko nito sa rehimen, pagpapa- 
dakip sa mga pwersa ng MILF na 
nagsagawa umano ng mga pambo- 
bomba at pagbubunyag sa kanilang 
mga pusisyon--na pawang impo- 
sibleng sundin ng MILF. 

Dahil dito, halos tiyak nang 
maibabasura ang usapang pangka- 
payapaan. Ani Ignacio Bunye, ta- 
gapagsalita ni Arroyo, anumang 
araw ay posibleng pormal nang ibi- 
lang ng GRP sa talaan nito ng mga 
“terorista” ang MILF at tuluyan 
nang isara ang negosasyon. 

Isang araw matapos ianunsyo 
ng MILF ang planong tigil-putukan 
mula Hunyo 2 hanggang Hunyo 12, 
binomba ng mga eroplanong OV-10 
Bronco at Tora-Tora ng AFP ang 
isang baryo sa Butig, Lanao del 
Sur. Marami umanong tauhan ng 
MILF ang napinsala, ayon sa mata- 
taas na upisyal ng militar. 

Mariing kinundena ng Muslim 
Multisectoral Movement for Peace 
and Development ang pambobom- 
ba. Ayon naman kay AL Haj Murad, 
Vice Chairman for Military Affairs ng 
MILF, tiyak na mga sibilyan ang 
tinamaan sa mga pambobomba da- 
hil walang kampo ang MILF sa lugar. 

Ayon kay Murad, idineklara ng 
Komite Sentral ng MILF ang tigil- 
putukan bilang tugon sa panawa- 


interbensyong militar ng US sa bansa. AB] 


gang kapayapaan ng Catholic 
Bishops Conference of the Philip- 
pines, Bishops-Ulama Conference 
at iba pang nagtataguyod ng kapa- 
yapaan sa Mindanao. Nagbabala 
naman si Ghadzali Jaafar, Vice 
Chairman for Political Affairs ng 
MILF, na magiging malaking pagka- 
kamali ng gubyernong Arroyo kung 
hindi nito positibong tutugunin 
ang tigil-putukan. 

Habang wala pang tigil-putu- 
kan, ipinagpatuloy ng MILF ang 
mga gerilyang atake nito sa AFP 
para labanan ang mga walang hum- 
pay na opensibang militar ng rehi- 
men. Noong Mayo 31, pitong ele- 
mento ng CAFGU ang namatay nang 
ambusin sila ng mga gerilya ng 
MILF sa South Upi, Maguindanao. 
Noon namang Mayo 29, tatlong 
sundalo at 12 elemento ng CAFGU 
ang namatay nang salakayin ng 
MILF ang dalawang magkalapit na 
detatsment ng 40th IB sa Carmen, 
North Cotabato. Nakasamsam ang 
MILF ng dalawang garan at isang 
M16. 

Samantala, walang patid ang 
pananalakay ng mga pwersa ng 
gubyerno sa mga pwersa ng MILF, 
kaya naoobliga itong patuloy na 
magtanggol at lumaban. DU 

MGA ULAT KORESPONSAL baga 
Mga tagumpay sa 
rebolusyong agraryo, 
inaani sa Samar 


Ang sumusunod ay una sa serye ng mga artikulo tungkol sa mga 
tagumpay sa rebolusyong agraryo sa Samar. 


hakbang-hakbang na pagpapatupad ng tunay na reporma sa lupa sa 


T ees ngayon ng masang magsasaka ang mga benepisyo ng 


mga sona at baseng gerilya sa Samar. Sa isang bahagi ng baseng 
gerilya nito na kumbinasyon ng malawak na palayan at niyugan, pursigi- 
do at sustinidong isinusulong ng mga magsasaka ang antipyudal na 
pakikibaka sa antas baryo at interbaryo. 


Bunga ng mga benepisyong 
nakamit ng mga magsasaka sa pag- 
lulunsad ng rebolusyonaryong re- 
porma sa lupa, ang kalagayan nila 
ngayon ay malayo na kumpara 
noong bago dumating ang unang 
yunit ng BHB sa lugar noong hu- 
ling bahagi ng 1977. 

Noon, sa kabila ng yaman ng 
lupa, dumaranas ng sukdulang ka- 
hirapan ang masang magsasaka 
dulot ng pyudal na pagsasamanta- 
la. Laging sagana 


ang ani kahit a 
A 


simple lamang 
ang kagamitan 
sa produk- 

Halimbawa, nakaaani ng 40-50 sa- 
kong palay sa bawat ektarya kahit 
walang patubig o pataba. Karami- 
han sa mga baryo ay nakaaani ng 
3,000 hanggang 10,000 sako ng 
palay bawat anihan. Subalit 30- 
40% lamang nito ang natitira sa 
baryo. Malaking bahagi ang hina- 
hakot patungo sa mga bodega ng 
mga panginoong 

maylupa sa 


poblasyon. liy i - 
Samantala, u 
ang kaka- i A 


rampot na 
parte 


masang magsasaka ay unti-unting 
nauubos sa pagbabayad ng mga 
utang dahil sila ang pumapasan sa 
malaking gastos sa produksyon. Sa 
parte ring ito kinukuha ng magsa- 
saka ang mga pang-araw-araw na 
batayang pangangailangan. 

Monopolisado noon ng siyam 
na pamilyang panginoong maylupa 
ang mga prinsipal na kagamitan sa 
produksyon gaya ng lupa at kala- 
baw. Pag-aari nila ang 40-50% ng 
mga palayan at niyugan at 80% ng 
mga kalabaw sa lugar. 

Itinatakda ng mga panginoong 
maylupa ang mataas na upa sa lupa 
at kagamitan sa produksyon, maba- 
bang pasahod at mahabang oras ng 
paggawa, mataas na interes sa pa- 
utang at sobrang ganansya sa mga 
paninda. 

Tatlong yugto. Dumaan sa tat- 
long yugto ang masalimuot at sa 
ilang pagkakataon ay madugong 
pakikibaka ng mga magsasaka sa 
lugar upang baguhin ang kaayu- 
sang ito. 

> Unang yugto (1978-1985): 
Kumprehensibong isinulong ang 
rebolusyong agraryo. Matindi ang 
reaksyon ng apat sa siyam na pa- 
nginoong maylupang nagmamay- 
ari sa humigit kumulang 2,000 ek- 
taryang lupain. Sumama sila sa 
mga operasyong militar kung saan 
ilang lider-magsasaka ang pinatay 
ng kaaway at maraming magsasaka 
ang lumikas at tumira sa gubat. 
Gayunpaman, hindi tumigil ang ka- 

nilang pakikibaka at ku- 
malat pa ito sa ibang 
a. lugar. 


È . q] MGA ULAT KORESPONSAL 


> Ikalawang yugto (1985- 
1992): Nawala ang bwelo ng mga 
antipyudal na pakikibaka dahil iti- 
nuon ng BHB ang pangunahing 
pansin sa di napapanahong “regu- 
larisasyon” at insureksyunismo. 

> Ikatlong yugto (1993-2002): 
Muling binigyang-diin ang antipyu- 
dal na pakikibaka sa gabay ng Ika- 
lawang Dakilang Kilusang Pagwa- 
wasto ng Komite Sentral ng Parti- 
do. At dahil sa pagsulong at pag- 
sigla muli ng mga antipyudal na 
pakikibaka, naitayo ang mga ganap 
na organisasyong masa. 

Sumusunod ang ilan sa mga 
tagumpay na nakamit nila: 

Napababa ang upa sa lupa. 
Noon, 50-50 ang karaniwang hati- 
an sa palayan. Ang tanging sinasa- 
got ng panginoong maylupa ay ka- 
lahati ng pasahod sa mga mangga- 
gawang bukid samantalang sa ka- 
samá nakaatang ang lahat ng tra- 
baho, kalahati ng pasahod at ang 
pakain. 

Sinimulan ang pagpapababa ng 
upa sa lupa nang 30% sa paraang 
lihim noong 1978, at umabot sa 
50% nang gawin nang hayag ang 
pakikibaka noong 1985. Sa ngayon, 
naibaba pa ang upa sa lupa tu- 
ngong 10% na lamang sa mga pa- 
layan. 

Sa niyugan, binaligtad ang da- 
ting hatiang tersyo (1/3 sa kasa- 
má, 2/3 sa panginoong maylupa). 
Lubhang mapagsamantala ang ha- 
tian noon dahil lahat ng gastos at 
trabaho ay pinasan ng kasamá. 

Sinisikap ding masistematisa 
ang pangangasiwa ng organisa- 
syong masa sa mga kumpiskadong 
lupain na di kukulangin sa 500 ek- 
taryang palayan at niyugan. Dahil 
dito, malaking bahagi ng kita mula 
sa mga lupaing ito ang napupunta 
na sa masang magsasaka. 

Napataas ang sahod. Ang sa- 
hod sa pagtatrabaho sa palayan, 
niyugan, pag-aabaka, pagtitistis 

ng kahoy at pagkakarpintero ay 
napataas nang 33% sa minimum 
mula sa dating P50 hanggang P100 
kada araw na karaniwa'y walang 
pakain. 

Halimbawa, sa pagtatanim ng 
palay, napataas tungong P50 mula 
sa dating P5 ang bayad sa bawat 
100 metro kwadrado. Ang paghaha- 
kot ng isang sakong palay sa ka- 
tamtamang layo ay binabayaran na 
ngayon ng P20 
mula sa dating P2 
lamang. Ang ba- 
yad naman sa 
paghahakot nang 
por kilo ay naitaas 
mula P0.50 tu- 
ngong P1.00. Ang 
paggusi hanggang 
pagbubunot ng 
niyog ay binaba- 
yaran na ng P30 
bawat isandaang piraso mula sa 
dating P5. Napataas din ang sahod 
para sa walong oras na trabaho ng 
mga manggagawang bukid mula 
P50 tungong P200 ngayon. 

Kontra usura. Unti-unti na ring 
napapawi ang mataas na interes sa 
pautang at sobrang laki ng ganan- 
sya sa komersyal na paninda. Dati, 
tatlong buwan pagkatapos ng ani- 
han, napipilitan nang umutang ang 
masang magsasaka sa mga komer- 
syanteng usurero dahil nauubos na 
ang kanilang parteng palay at kai- 
langan nila ng panggastos sa pang- 
araw-araw na pangangailangan. 
Inuutang din nila ang gagastusin 
sa susunod na taniman. 

Ang isang sakong palay na inu- 
tang bago ang anihan ay binabaya- 
ran noon ng dalawa (100% interes) 
hanggang tatlong sako (200%). 
Ngayon, isa't kalahating sako (50% 
tubo) na lamang ang ibinabayad 
dito. Ang dating sistemang 5-6 o 
20% buwanang patubo sa utang na 
salapi ay naibaba na tungong 10% 
interes na lamang. Sa mga mas ma- 


Sa katunayan, ang 
maraming rekrut ng BHB 
ay nanggagaling sa mga 

baryong may mga 
kongkretong benepisyo 

sa rebolusyonaryong 
reporma sa lupa. 


sahol na kaso kung saan ang utang 
na P50 ay binabayaran ng isang 
sakong palay (P350 o 600% na in- 
teres), kalahating sako o P175 na 
lamang ang ibinabayad. 

Maraming lupa ng mga magsasa- 
ka ang napasakamay noon ng mga 
panginoong maylupa-usurero dahil 
sa pangangamkam at napakataas na 
interes sa pautang sa anyo ng pren- 
da na 50% ang tubo. Sa ngayon, 

unti-unti nang na- 


babawi ng mga 
magsasaka ang 
mga  naisanlang 
lupa. 


Ang ganansya 
ng mga komer- 
syante sa mga pa- 
ninda ay napaba- 
ba mula 50% tu- 
ngong 10% na la- 
mang. Nang wala 
pa ang rebolusyonaryong kilusan, 
30-300% ang ipinapatong nila. Sa 
kabilang banda, napataas naman 
ang presyo ng produkto ng masa. 
Ang dating P15 kada kilong karne 
ay ibenebenta na ngayon sa 
presyong P70 kada kilo. 

Mga kooperatiba. Mahalaga sa 
pagsusulong at pagkonsolida ng 
mga tagumpay sa antipyudal na 
pakikibaka ang naitayo nilang mga 
kooperatiba sa pautang, sa hayu- 
pan, sa pagbebenta ng kanilang 
produkto at pangkonsyumer. May 
komunal na sakahan din sila. Gani- 
to ang pagtingin nila: 

“Pinauunlad nito ang pang- 
ekonomyang aktibidad para sa ka- 
galingan... ng kasapian ng organi- 
sasyong masa at masang magsasa- 
ka. Nagsisilbi itong katuwang na 
paraan sa hakbang-hakbang na 
pagpawi ng pyudal at malapyudal 
na pagsasamantala sa lugar. Nagsi- 
silbi itong binhi ng kooperatibisa- 
syon ng agrikultura at dahan- 
dahang pagbabago sa lumang sis- 
tema ng produksyon.” 

Bunga ng mga tagumpay na ito 
sa rebolusyong agraryo, nailatag 
ang paborableng kundisyon sa pag- 
susulong ng armadong pakikibaka, 
pagbubuo ng Partido at gawain sa 
nagkakaisang prente sa kanayunan 
hanggang sentrong bayan. 

Makikita ang malawak at ma- 
lalim na suportang masa sa arma- 
dong pakikibaka pangunahin na 
sa pagpapalitaw ng mga Pulang 
mandirigma para sa BHB. Sa katu- 
nayan, ang maraming rekrut ng 
BHB ay nanggagaling sa mga bar- 
yong may mga kongkretong be- 
nepisyo sa rebolusyonaryong re- 
porma sa lupa. Masigla silang su- 
musuporta at sa ilang pagkakata- 
on ay tuwirang lumalahok sa mga 
taktikal na opensiba ng BHB. 

Makikita rin ang pagtulong ng 
masa sa pang-araw-araw na mga 
pangangailangan ng hukbong ba- 
yan. Inaasikaso rin nila ang pag- 
tulong sa mga pamilya ng mga 
Pulang mandirigma. 

Pinangangalagaan din ng ma- 
sa ang kaligtasan ng malakihang 
mga pagtitipon ng mga kasama 
na idinaraos sa mga sulong na 
baryo, tulad ng mga pag-aaral, 
pulong at pagsasanay ng mga 
kadre at mandirigma. 

Dahil sa kanilang tuluy-tuloy 
na pakikibaka, maraming magsa- 
saka at manggagawang bukid ang 
narerekrut sa Partido at mabilis 
ang pagbubuo ng mga sangay ng 
Partido sa lokalidad. Nakapagpa- 
palitaw at nakapagsasanay din ng 
mga lokal na kadre at sa gayon, 
nabuo ang komiteng seksyon. 

Ang mga magsasaka at mang- 
gagawang bukid ay hindi lamang 
kumikilos bilang mga pwersa sa 
pakikibakang antipyudal kundi lu- 
malahok din sa mga antipasista at 
anti-imperyalistang pakikibaka. 
Halimbawa nito ang mga kampan- 
ya laban sa umiigting na militari- 
sasyon at pagsuporta sa mga ha- 
yag na pakikibaka sa mga sen- 
trong bayan at lunsod. AB] 

SA IBAYONG DAGAT 


Kasinungalingan sa likod 


ng gera sa Iraq 


Ibayo pang nabubunyag ang kabulaanan ng sinasabing 
weapons of mass destruction ng Iraq 


isinangkalan ng US at UK ang diumano'y pagtatago ng gubyer- 


U pang makuha ang internasyunal na suporta para sa gera sa Iraq, 


nong Saddam Hussein ng weapons of mass destruction (WMD). 
Subalit dalawang buwan matapos okupahin ang Iraq, wala pang maipa- 
kita ni butil ng WMD ang mga mananakop. 


Bunsod nito, nagkakandarapa 
ngayon ang US at UK na magpasul- 
pot ng anumang patunay na guma- 
wa ng WMD ang dating gubyerno 
ng Iraq. Upang hindi mapahiya, 
sarisaring palusot ang inilalabas 
ngayon ng mga upisyal ng US at 
UK. 

Kamakailan, ibinunyag ng mis- 
mong mga ahensyang paniktik ng 
UK na pinilit sila ng rehimeng 
Blair na idagdag sa kanilang dos- 
sier ang kasinungalingang may ka- 
kayahan ang rehimen ni Saddam 
na ilunsad ang hawak nitong WMD 
“sa loob ng 45 minuto.” Ginamit 
ni Blair ang “impormasyong” ito 
upang takutin ang 
mamamayang 
British at igiit 
ang  kakag- 
yatan ng 
paglulunsad 
ng aksyong 
militar laban 


Ayon mismo kay Defense Sec. 
Donald Rumsfeld ng US, talagang 
wala silang matatagpuang wea- 
pons of mass destruction dahil wi- 
nasak na diumano ni Saddam ang 
mga ito bago pa man ang gera. 
Dagdag naman ni Deputy Defense 
Sec. Paul Wolfowitz, ginamit la- 
mang ang weapons of mass des- 
truction dahil ito ang tanging 
pwedeng pagkaisahan ng lahat ng 
mga paksyon at ahensya ng gub- 
yernong US. Si Wolfowitz ang pi- 
nuno ng espesyal na komiteng bi- 
nuo ng rehimeng Bush upang mag- 
hanap ng pinakamagandang sang- 
kalan para salakayin at okupahin 
ang Iraq. 

Ibayo na ngayong nabubun- 
yag na ang sinasabing presen- 
sya ng WMD sa Iraq ay pa- 
wang kasinungalingan at 

gawa-gawa lamang. 
Nitong Mayo 30, ibi- 
nunyag ng 
masmidya sa 
United King- 
dom na ilang 
araw bago 
humarap sa 
United Na- 
tions Secur- 
ity Council si 
State Sec. 
Colin Powell 
ng US, lihim 
siyang nakipagpulong kay Foreign 
Minister Jack Straw ng UK. 


CG 3 D SA IBAYONG DAGAT 


Sa naturang pagpupulong, nagpahayag kapwa sina 
Straw at Powell ng matinding reserbasyon sa mga 
inihapag na ulat-paniktik hinggil sa diumano'y pre- 
sensya ng WMD sa Iraq. Sa kanilang pag-uusap, nag- 
kaisa ang dalawa na hindi sapat ang nakalap na ebi- 
densya at hindi tapat na inilatag ng mga ulat ang 
aktwal at obhetibong kalagayan. 

Sa kabila ng kakulangan ng sapat na imporma- 
syon, humarap si Powell sa UN Security Council at 
isiniwalat ang umano'y mga ebidensya ng pagkakaro- 
on ng WMD sa Iraq. Ang naturang mga impormasyon 
ay nakalap umano ng kanilang mga ahensyang panik- 
tik. Ang totoo, kalakhan ng ipinakita ni Powell ay 
nakabatay lamang sa dossier na ihinanda at isinapub- 
liko ng rehimeng Blair ng UK noong Enero. Malaking 
bahagi rin nito ay hindi resulta ng masusing panga- 


Bagong planong nukleyar 


ni Bush 


Habang nag-aastang tagapagtanggol ng daigdig laban sa 


weapons of mass destruction, nagpaplano ang 
lumikha ng isang bagong nukleyar na arsenal 


I 


War. 


tinutulak ngayon ng Pentagon ang paglikha ng kauna-unahang mga 
bagong tipo ng armas nukleyar ng US mula nang magwakas ang Cold 


ngalap at pagsusuri sa datos paniktik kundi kinopya 
lamang mula sa thesis ng isang estudyanteng Ameri- 
kano. 

Ngayong bistado na ang kasinungalingan tungkol 
sa WMD, nagtuturuan ang Defense Intelligence 
Agency (DIA) ng US at ang Pentagon kung sino ang 
may kasalanan sa pangyayari. Inaakusahan ng DIA 
ang Pentagon ng pagsasayang sa $30 bilyong intelli- 
gence funds ng US at pambabaluktot sa mga datos 
paniktik para umakma ito sa adyendang pampulitika 
ng rehimeng Bush laban sa Iraq. Sadya raw 
binalewala ng Pentagon ang karamihan ng datos mula 
sa DIA at pinatingkad yaong nagmula sa Iraqi 
National Congress, isang grupong malaon nang 
pinopondohan ng US para ibagsak ang gubyerno ni 
Saddam Hussein. AB 


kasalukuyang arsenal. Tantyado 
umano ng mga kalaban ng US na 
hindi nito gagamitin ang kasaluku- 
yang mga armas nukleyar dahil sa 
matinding internasyunal na oposi- 
syon sa napakalawak na pinsalang 
idudulot nito. 

Ang tunay na nais ng rehimeng 
Bush ay luwagan ang renda sa pag- 
gamit ng mga armas nukleyar 
upang mas madaling masindak at 
magapi ang mga itinuturing na ka- 
laban ng US. Mas madaling pag- 


US na 


Dalawang plano ang inihaha- na ali- pasyahan ang paggamit ng 
pag ng Pentagon. Una, balak ni- sin ang mas maliliit at 
tong retokehin ang mga dati nang pagbaba- mas asinta- 
warhead upang bigyang-kakayahan wal. Isasa- dong armas 
ang mga ito na makawasak ng mga lang na rin nukleyar 
bunker sa lalim na 1,000 piye. Ika- ang usapin sa deli- dahil mas 
lawa, nais nitong magdisenyo ng berasyon ng House maliit din 
mini-nukes o maliliit na armas nuk- of Representatives. ang pinsa- 
leyar na angkop laban sa mga im- Iginigiit ng admi- lang idudu- 
bakan ng mga sandatang kemikal mnistrasyong Bush na ang lot ng mga 
at biological. Apatnapu't anim na kasalukuyang nukleyar ito kumpara 
milyong dolyar (546 milyon) ang na arsenal ng US ay idi- sa mga da- 
ipinapanukalang gastusin ng Pen- nisenyo para mangwasak ting tipo ng 
tagon para sa plano sa taong 2004. ng mga syudad. Wala uma- sandatang 

Ipinagbawal ng kongreso ng US no itong kakayahang sumuot sa nukleyar. 
nitong nagdaang dekada ang pag- ilalim ng lupa kung saan umano Nais likhain 
likha ng mini-nukes sa pangambang binubuo at itinatago ng mga ban- ng US ang 


mas malamang na hindi pag- 
atubilian ang paggamit sa mga ito. 
Nitong nakaraang buwan, nakum- 
binsi na ni Bush ang Senado ng US 

sang tulad ng Iran at North Korea 
ang kanilang weapons of mass 
destruction. Hindi na rin umano 
epektibong pamigil ng atake ang 


isang kaayusan kung saan ang mga 
armas nukleyar ay magagamit kai- 
lanma't naisin na animo'y mga or- 
dinaryong sandata lamang. DU 

SA IBAYONG DAGAT C a D 


Dambuhalang propagandista 
ng imperyalismo 


Ilang malalaking kumpanyang masmidya sa US ang walang 
kahihiyang nagsisilbing tagapagsalita ng militaristang 
gubyernong Bush 


ng imperyalista at reaksyunaryong pananaw at paninindigan. 

Malinaw ito sa ginawang coverage ng pinakamalalaking // 
media network sa US sa “gera kontra-terorismo” sa pangkalahatan at f 
sa pananalakay ng US sa Iraq noong Marso sa partikular. 


M alaki ang ginagampanang papel ng midya sa pagpapalaganap 


Sa parehong pagkakataon, ma- 
husay na nagamit ng Pentagon at 
Central Intelligence Agency (CIA) 
ang malalaking media network na 


hakahaka at “linisin” (sanit- 
ize) ang parusang dala ng 
imperyalistang gera sa buhay 
at kabuhayan ng mamamayang 


ito--mula telebisyon at radyo 
hanggang dyaryo at internet---bi- 
lang katuwang sa pagpapalaganap 
ng sarisaring disimpormasyon at 


Iraqi. 


Mga sundalong British, nantortyur 
ng mga Iraqi 


niimbestigahan ngayon ang daan-daang tropang British, 
I kabilang ang mga upisyal at kumander na sangkot sa pananala- 

kay sa Iraq matapos mabunyag ang mga insidente ng pang-aapi 
at panonortyur ng mga ito sa mga nadakip na sibilyan at sundalong 
Iraqi. 

Nitong Mayo, nakuha sa isang sundalo ang ilang litratong nag- 
papatunay ng kalupitan at pang-aapi ng isang grupo ng sundalong 
British sa kanilang nabihag sa digma. Sa isang litrato, ibinitin sa 
forklift truck na minamaneho ng isang sundalong British ang isang 
nakagapos at binusalang Iraqi. Makikita sa litrato ang isang 
“tawang-tawang sundalong British.” Ang ibang litrato ay nagpakita 
ng ilang Iraqi na nakahubad at pinipilit na gumawa ng mga aktong 
sekswal sa mga sundalong British o di kaya'y sa isa't isa habang 
nanonood ang iba pang mga sundalo. Mayroon ding larawan ng 
dalawang hubad na Iraqing takot na takot na nakayuko. 

Bago ito, nabunyag ang kalupitan ni Col. Tim Collins, kumander 
ng isang batalyong nakaistasyon sa Basra, laban sa mga sibilyang 
Iraqi. Saksi hindi lamang ang kanyang tauhan, kundi pati ang mga 
tropang Amerikano na nakaistasyon din sa Basra sa nasabing 
panahon, sa pambubugbog ni Collins sa isang lider Iraqi, walang 
pakundangang pamamaril at pananakot sa iba pang sibilyan at 
pagpapaputok sa mga gulong ng mga sasakyan ng sibilyan. AB 

Ang mga reporter na embedded 
o nakasanib sa mga yunit-militar 
ng US ay nagsilbing mga tagapag- 


salita ng naturang mga yunit. Sa 
pamamagitan nila, sinalamin ng 24 
oras araw-araw na coverage ng mga 
dambuhalang media outlet ang 
kalkuladong propaganda ng CIA at 
Pentagon. Pinalakpakan ng Fox 
News, CNN at MSNBC ang bawat 
maliit na aksyon ng mga sundalong 
Amerikano sa Iraq at nilimita ang 
pag-uulat sa mga opinyon at pang- 
yayaring sumasalungat sa upisyal 
na bersyon ng CIA at Pentagon. 
Naging daluyan ang mga ito ng 
pinakamasasahol na porma ng pro- 
paganda ng CIA at Pentagon, kabi- 
lang ang mga mala-pelikulang is- 
krip at palabas (Tingnan ang kaug- 
nay na artikulo). 

Sa kabilang banda, ginamit ng 
mga media network ang kanilang 
“matalik” na relasyon sa mga tro- 
pang Amerikano upang tuluy-tuloy 
na magpalabas ng mga footage na 
sensationalized at ngayon lamang 
makikita kaugnay ng mga piling 
pangyayari at pahayag ng mga 
upisyal-militar sa pag-asang maka- 
lamang sa kani-kanilang mga kari- 
bal at makaakit ng mas marami 
pang manonood at mambabasang 
walang kamalay-malay. AB 

C a D SA IBAYONG DAGAT 


Parang pelikulang Rambo 


ukod sa engrandeng kasinungalingan tungkol sa weapons of 
B mass destruction, nabubunyag na rin ang pagpapakana ng CIA 

at Pentagon ng mga gawa-gawang kwento't palabas 
para patingkarin ang umano'y kawastuan ng pananalakay, 
kadakilaan ng mga sundalong Amerikano at kalupitan ng 


mga pwersang Iraqi. 
Tampok sa mga kasinungali- 
ngang ito ang sumusunod: 


Ang pagbabagsak sa rebulto 
ni Saddam Hussein. Noong Abril 
9, tatlong linggo matapos simulan 
ng US ang pananalakay sa Iraq, 
pinasok ng mga tropang Amerikano 
ang syudad ng Baghdad. 

Noong araw ding iyon, ibinrod- 
kas ng imperyalistang midya ang 
tila napakasayang pagdiriwang ng 
mamamayang Iraqi sa pagpapatal- 
sik kay Saddam Hussein at tila is- 
pontanyo ring pagpapabagsak sa 
higanteng rebulto niya sa isang 
parke sa gitna ng Baghdad. 

Paulit-ulit at walang tigil itong 
ipinakita sa mga telebisyon sa 
buong mundo bilang patunay ng 
diumano'y laganap at malawakang 
pag-aalsa ng mamamayang Iraqi 
laban sa rehimen ni Saddam Hus- 
sein. Ipinangalandakan ito nina 
Presidente Bush ng US at Prime Mi- 
nister Blair ng UK. Patunay umano 
ito ng mainit na pagtanggap ng 
mamamayang Iraqi sa pagsakop ng 
mga tropang Amerikano sa Iraq at 
pagpasok sa Baghdad. Mula sa 
“ilang dosenang mamamayan” sa 
simula, naging “ilang libo” hang- 
gang “libu-libong Iraqi” na sa ka- 
launan ang iniulat na lumahok sa 
kamangha-manghang pangyayari. 

Sa mga ulat ng mga dambuha- 
lang media network, ni minsan ay 
hindi ipinakita ang kabuuang parke 
o kahit ang kabuuang pagtitipon 
man lamang ng mga tao. 

Ngunit nabunyag na ngayon na 
ang pangyayaring ito ay isa lamang 


10 


palabas ng 
CIA at Pen- 
tagon na 
nakadisen- 
yo para ila- 
bas sa tele- 
bisyon. 
Inilathala sa internet ng isang 
litratista ng Reuters ang mga litra- 
tong kinuha mula sa isang mataas 
na gusali na nagpakita sa kabuuan 
ng parke. Kitang-kita na mahigit 
lamang nang kaunti sa 100 katao 
ang nasa parke at halos walang tao 
sa mga lansangan ng Baghdad. 
Pinalibutan ng mga tropa at tang- 
keng Amerikano ang parke at sinar- 
han ang mga pasukan at labasan 
dito. Tanging ang nagbabantay na 
mga tropang Amerikano, ang sa- 
sakyang ipinambuwal sa rebulto, 
isang pulutong ng kalalakihang 
Iraqi at ilang mamamahayag na 
bitbit ng mga pwersang US ang 
nasa parke. Patagong ginamit ang 
sasakyan para hilahin at ibagsak 
ang rebulto sa pamamagitan ng 
kable dahil hindi ito kaya hilahin 
ng kakaunting tao o tibagin sa pa- 
mamagitan ng iilang maso. Nakita 
rin at iniulat ng iba pang mamama- 
hayag tulad ng mga taga-Time 
Magazine, na ang kalalakihang 
Iraqi na kasama ng mga sundalong 
US ay hindi mga residente ng 
Baghdad kundi mga kasapi ng Free 
Iraqi Forces (FIF) na nakabase sa 
ibang bansa, isinakay sa eroplano 
ng Pentagon at ipinasok sa Iraq 
para sa huwad na pagdiriwang. Ang 
FIF ay isang grupong bayaran ng 
CIA at pinamumunuan ng panguna- 


hing papet ng US na si Ahmed 
Chalabi. 


Ang pantastikong “paglilig- 
tas” kay Pvt. Jessica Lynch. Mas 
maaga pa, ipinalabas ng CIA at 
Pentagon, sa pamamagitan din ng 
hawak nilang midya, ang gawa- 
gawang kwento hinggil sa umano'y 
pagliligtas ng US Special Forces sa 
isang sundalong Amerikanong na- 
bihag ng mga pwersang Iraqi. 

Noong Abril 3, ipinagmayabang 
ng US ang diumano'y matagumpay 
at dakilang pagbawi ng US Special 
Forces kay Pvt. Jessica Lynch, 19 
taong gulang, mula sa mga kamay 
ng mga sundalong Iraqi. 

Mula't sapul, parang sineng 
hinabi ng midyang kontrolado ng 
CIA/Pentagon ang kwento tungkol 
sa umano'y pagtakas ni Lynch. 
Bukambibig nila ang iskrip ng 
CIA/Pentagon na “patuloy na nan- 
laban si Lynch sa abot ng kanyang 
kakayahan.” Batay umano sa mga 
pahayag ng mga “di pinangalanang 
upisyal-militar,” nagtamo si Lynch 
ng maraming tama ng bala at si- 
naksak pa siya ng mga sundalong 
Iraqi. Idinagdag pa nila na walang 
pagmamalasakit ang malulupit na 
Iraqi sa kalagayan ni Lynch. Nala- 
man lamang nila umano ang tung- 
kol sa kalagayan ni Lynch dahil sa 

kabutihang-loob ng isang abugadong Iraqi na 
naglakad ng ilandaang milya tungo sa isang 
tsekpoynt ng mga Amerikano upang ipaalam na 
hawak ng mga Iraqi si Lynch at iba pang sunda- 
long Amerikano. Sa gayon, inilatag diumano ang 
planong operasyong militar ng US Special Forces 
at pinasok nila ang ospital sa kalagitnaan ng gabi 
upang iligtas si Lynch. 

Ngunit nitong Mayo, ibinunyag ng ibang ma- 
mamahayag ang kahungkagan ng kwentong ito. 
Sa isang imbestigasyong ginawa at ibinrodkas ng 
British Broadcasting Corporation (BBC), nabunyag 
na walang anumang tama ng bala at saksak si Pvt. 
Lynch. Sa halip, nabalian siya sa braso at hita at 
nalisya ang kanyang sakong nang tumaob ang 
kanyang sinasakyang trak. Naaksidente ito at na- 
pahiwalay sa komboy ng mga trak ng suplay nang 
sumidhi ang sandstorm (bagyong buhangin). 

Ayon sa imbestigasyon ng BBC, dalawang araw 
bago ang “pagliligtas,” nilisan na ng mga sunda- 
long Iraqi ang ospital at inihabilin nila sa mga 
doktor na Iraqi si Lynch. Mahusay siyang inalaga- 
an ng mga doktor na Iraqi. Kaagad ring ipinagbi- 
gay-alam ng mga doktor sa mga sundalong Ame- 
rikano ang kalagayang medikal ni Lynch at kinum- 
pirma ito ng mga Amerikanong doktor na nagsiya- 
sat sa kanya. Ayon sa mga ininterbyu sa mga istap 
at doktor ng ospital, tinangka nilang ihatid si 
Lynch sa pinakamalapit na tsekpoynt ng mga 
Amerikano, ngunit pinaputukan lamang ang 
kanilang ambulansya kaya napilitan silang buma- 
lik sa ospital. 

Gayon na lamang ang pagkagulat ng mga 
doktor at istap ng naturang ospital nang biglang 
dumagsa ang mga sundalong Amerikano sa paga- 
mutan at nakipaglabanan doon nang wala namang 
kalaban. 

Malaking kahungkagan ang animo'y pelikulang 
Rambo o Arnold Schwarzenneger na palabas ng 
CIA at Pentagon tungkol sa “mapangahas at ma- 
tapang” na pagliligtas ng mga sundalong Ameri- 
kano kay Lynch sa gitna ng “matinding putukan at 
labanan.” Parang sirang nagsisigawan ang mga 
sundalong Amerikano, nagpapaputok ng mga 
blangkong bala at nagpapasabog ng maliliit na 
bomba. Bigla namang umaligid ang isang rescue 
helicopter at dali-dali nitong isinakay si Lynch. 
Habang isinasagawa ang pekeng pagliligtas, ku- 
mukuha ang ibang sundalo ng video gamit ang 
night vision camera at ibinobrodkas ito nang live 
sa Central Command sa Qatar. Agad itong inedit, 
ipinamahagi, pinagpistahan ng midya at ipinala- 
bas sa mga telebisyon sa buong mundo. AB] 

Na BALITA 


Reyd sa detatsment: 13 armas, 
nasamsam ng BHB 


ANIM na M16, pitong garan at sarisaring kalibre ng 
mga bala ang nasamsam ng mga gerilya ng Julito 
Tiro Command ng BHB-Northern Mindanao nang sa- 
lakayin nila ang detatsment ng 9th IB sa Sityo 
Lantaca, Barangay Kibanban, Balingasag, Misamis 
Oriental bandang alas-9:00 ng umaga nitong 
Hunyo 3. 

Isang sundalo ang napatay at isang elemento 
ng CAFGU ang nasugatan sa 30 minutong labanan. 
Halos kasabay namang hinaras ng isa pang yunit 
ng BHB ang isa pang detatsment ng 9th IB sa 
sentro ng barangay. 

Malugod na binati ni Jorge "Ka Oris" Madlos 
ang BHB sa matagumpay na taktikal na opensiba. 
Binati rin niya ang masang sumuporta sa opera- 
syon. Ilan sa kanila ay boluntaryong sumama sa 
operasyon at tumulong sa paghakot ng mga baril 
na nasamsam at pag-asikaso sa mga nasugatan. 

Matagal nang nakaatras ang mga Pulang 
mandirigma nang dumating ang reimporsment mu- 
la sa 2nd at 5th Special Forces Battalion at 2nd 
Reconnaisance Coy na suportado ng dalawang he- 
likopter na MG-520. 


Sundalong sangkot sa pagsalbeyds 
kina Ka Eden at Ka Eddie, inaresto 


INARESTO ng National Bureau of Investigation nitong 
Hunyo 3 si M/Sgt. Donald Caigas, isa sa mga salarin sa 
pagpaslang kina Ka Eden Marcellana at Ka Eddie Guma- 
noy. Si Ka Eden, pangkalahatang kalihim ng Karapatan- 
TK at si Ka Eddie, tagapangulo ng Kasama-TK, ay dinu- 
kot at sinalbeyds ng mga tauhan ni Col. Jovito Palpa- 
ran, kumander ng 204th Bde, sa Naujan, Mindoro 
Oriental noong Abril. 


Pagpaslang sa upisyal ng Bayan Muna 
sa Isabela, kinundena ng BHB 


MARIING kinudena ng Fortunato Camus Command (FCC) 
ng Bagong Hukbong Bayan-Cagayan Valley ang pag- 
paslang kay Joaquin “Jake” Soriano, tagapangulo ng 
Bayan Muna sa Jones, Isabela. Si Soriano ay pinatay ng 
mga sundalo ng AFP sa kanyang bahay noong Mayo 15 
sa San Vicente, Jones sa utos ni Gov. Benjamin Dy Jr. ng 
Isabela. Sa isang pahayag, kinundena rin ni Victor 
Servidores, tagapagsalita ng FCC, ang malisyosong para- 
tang ng AFP na si Soriano ay pinatay ng BHB. 

Na BALITA 


Laban sa pagtaas ng matrikula, sinimulan na 


SINIMULAN na sa pangunguna ng League of Filipino yunit ngayong pasukan. Karaniwang may tatlong yunit 


Students (LFS) at Anakbayan ang kampanya laban sa 
panibagong pagtaas ng matrikula. Hahantong ito sa 
malawakang mga aksyong masa pagbukas ng klase sa 
Hunyo 16. 

Anang LFS, may 317 pribadong unibersidad at ko- 
lehiyo ang pinahintulutan ng Commission on Higher 
Education (CHED) na magdagdag ng P22-62 bawat 


39% ng kabataan, hindi nakapag-aral 
noong 2002 -Anakbayan 


TATLUMPU'T siyam na porsyento (39%) o 3.5 milyon 
sa mga bata at kabataang dapat ay nag-aaral (edad 
5-24) ang hindi nakapag-enrol noong 2002, ayon sa 
pag-aaral na ginawa ng grupong Anakbayan. Karami- 
han sa kanila ay nasa kanayunan. 

Ayon din sa pag-aaral, 36% ng 30.2 milyong 
kabataan (edad 13-35) ang hindi nakapag-aral at 
walang napasukang trabaho noong isang taon. Ang 
nakapag-enrol sa hayskul, kolehiyo at kursong boka- 
syunal ay 21% lamang. Sa mga may hanapbuhay, 
22%% ay nagtatrabaho sa mga sakahan at 21% sa 
kalunsuran, na karamiha'y kontraktwal. 


ang isang subject at nakaenrol sa lima hanggang wa- 
long subject ang isang estudyante sa kolehiyo. 

Dahil sa pagtaas na ito, maraming estudyante 
mula sa mga pribadong paaralan ang naglipatan na sa 
mga paaralang publiko. Ngunit ayon sa CHED, 
magtataas na rin ng matrikula ang mga unibersidad ng 
gubyerno. 


Sobrang paniningil ng Meralco, binatikos 


HINDI pa man naibabalik nang buo ang P30 bilyong 
sobrang siningil ng Meralco sa 3.4 milyong rehistra- 
dong mga konsyumer nito, pinayagan na naman ng 
Energy Regulatory Board na sumingil ng dagdag na 
P0.08/kwh ang kumpanya. Ito ang inilantad ng 
People Opposed to Warrantless Electricity Rates 
(POWER). 

Binatikos din ng POWER ang paraan ng Meralco 
ng unti-unting pagbabalik sa sobrang singil nito. 
Anang POWER, dapat isauli nang buo, agaran at wa- 
lang kundisyon ang utang ng Meralco sa lahat ng 
konsyumer. Dapat din daw bayaran ng kumpanya ang 
aabot sa P2 bilyong interes sa loob ng walong taong 
naningil ito nang sobra. 


Mga sakahang nakapailalim sa CARL, ipinanukalang magamit bilang kolateral 


ANIM na panukalang nakatuon sa 
pagpapahintulot na gamiting kola- 
teral sa pangungutang ang mga 
lupang ipinamahagi sa ilalim ng re- 
aksyunaryong reporma sa lupa ang 
nakahapag ngayon sa kongreso at 
senado. Kabilang ang mga ito sa 


mga prayoridad na panukalang ba- 
tas ng rehimeng Arroyo ayon sa 
kanyang State of the Nation Ad- 
dress noong Hulyo 2002. Kung mai- 
sasabatas, magkakaroon ng dagdag 
na paraan ang mga panginoong 
maylupa na bawiin ang lupang ipi- 


Pulong ng G8, sinalubong ng protesta 


UMABOT sa 120,000 ang nagprotesta laban sa G8 na nagpulong 
sa Evian, France nitong Hunyo 1-3. Tinuligsa nila ang globali- 
sasyon at ang pananakop ng US sa Iraq. 

Mayo 29 pa lamang ay nag-umpisa nang magprotesta ang 
libu-libong mamamayan sa lunsod ng Lausanne sa Switzerland. 
Nagsindi sila ng 50 siga na tinawag nilang “apoy ng protesta” 
sa paligid ng Lake Geneva sa hangganang France-Switzerland. 

Nagsalubong sa bahaging Swiss ng hangganan ang mga 
martsa mula sa bayan ng Annemasse, France at Geneva, Swit- 
zerland at pumasok sa France noong Hunyo 1. 

Nagpatuloy ang protesta hanggang sa huling araw ng pu- 
long ng walong pinakamayayamang bansa sa mundo: ang US, 
Britain, France, Germany, Italy, Canada, Japan at Russia. 

namahagi na sa ilalim ng CARL at 
Presidential Decree No. 27. Sa mga 
panukalang nakahapag sa kongre- 
so, maaaring temporaryong saka- 
hin ng magpapautang ang saka- 
hang kolateral hangga't hindi pa 
nakapagbabayad ang magsasaka. 


Iran, pinag-iinitan ng US 


MATAPOS salakayin ang Iraq, pinaghahan- 
daan naman ngayon ng militaristang gub- 
yernong Bush ang “pagpapalit ng rehi- 
men” sa Iran. Inilalatag ngayon ng mga 
propagandista ng US ang batayan upang 
pagmukhaing demonyo ang bansa at ang 
mga lider nito. Ayon sa US, gumagawa at 
nagmamantine ang Iran ng mga armas 
nukleyar at kinakanlong nito ang ilang 
myembro ng al Qaeda na nagsitakas mula 
sa Afghanistan. Ngunit mismong ang Cen- 
tral Intelligence Agency ay nagpapabu- 
laan sa mga ito. 

Ibayong inaarmasan ng US 
ang rehimeng Arroyo 


militarismo ng rehimeng Macapagal-Arroyo. Sa 

pamamagitan ng 5357 milyong kabuuang halaga 
ng ayudang militar na ipinangakong ibibigay ng gub- 
yernong US, nais nitong lalo pang paigtingin ng reak- 
syunaryong rehimen ang todong digma sa Mindanao, 
Mindoro at iba pang bahagi ng bansa. 

Sa pagdalaw nitong Mayo ni Gloria Arroyo 
sa kanyang among si Presidente George W. 
Bush ng US, tumanggap siya ng regalo 
para sa kanyang walang pasubaling pag- 
kapapet sa imperyalismong US. Nag- 
pahayag ng lubos na kagalakan si 
Bush sa todo-todong pagsuporta 
ni Arroyo sa “pandaigdigang ge- 
rang anti-terorista” at sa pagsa- 
lakay at pagsaklot ng US sa 
Iraq. Pinalakpakan din ni Bush 
ang deklarasyon ni Arroyo 
ng pagsusulong ng todong 
digma sa Pilipinas laban 
sa mga rebolusyonar- 
yong kilusang pinamu- 
munuan ng PKP at MILF. 

Bilang pabuya sa 
kanyang napakatapat 
na tuta, tinagurian 
ni Bush na isa na 
umanong mayor na 
alyado ng US sa 
labas ng North At- 
lantic Treaty Organization ang Pilipinas sa Asia- 


[ee inuudyukan ng imperyalismong US ang 


Mga tagumpay sa 
rebolusyong agraryo sa 


Mga tampok sa 


isyung ito... Samar PAHINA 6 


Kasinungalingan sa 
likod ng gera sa Iraq 
PAHINA 7 


Pacific, kahanay ng Japan at Australia. Dinagdagan 
din ni Bush ang mga instrumento ng panunupil ng 
gubyernong Arroyo. Ito na ang pinakamalaking limos 
na natanggap ng sinumang papet na presidente mula 
nang patalsikin ang mga base militar ng US noong 
1992. 

Aabot sa $47 milyon ang subsidyo ng gubyernong 
Bush sa rehimeng Arroyo para sa paglulunsad ng Bali- 
katan 03-1 sa Sulu ngayong Hunyo o Hulyo. Dalawang 
milyong dolyar ($2 milyon) naman ang nakalaan sa 
“rehabilitasyon ng Sulu,” o ang sangkap na pansaywar 
pagkatapos manalasa ang mga tropa ng US at AFP 
sa lalawigan. l 
Dagdag pa rin sa arsenal ng panunupil na inire- 
galo ni Bush ang 15,000 ripleng M16, bu- 
kod pa sa 15,000 nauna nang 
ipinadala noong Abril; $30 
milyon para sa pagsasanay 
at pag-aarmas ng mga 
light reaction company, light 
reaction battalion at SEALS 
(mga tropang kumando) 
ng Philippine Navy; 33 he- 
likopter na pangkombat; 
perang pangkumpuni sa 
mga ito at sa mga ero- 
plano, trak at barkong 
panggerang dati 
nang ipinanga- 
ko ng US; at 
$10 milyon 
para sa mga 


13 armas, nasamsam 
sa reyd sa Misamis 
Oriental PAHINA 11 


